|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  psp@vojvodina.gov.rs | |
| БРОЈ: 000873504 2024 09419 001 000 000 001 | | ДАТУМ: 03.04.2024. године |

На основу чл. 11. и 23. став 4. Покрајинске скупштинске одлуке о буџету АП Војводине за 2024. годину („Службени лист АПВ“, брoj 45/2023), у вези са Покрајинском скупштинском одлуком о програму подршке за спровођење пољопривредне политике и политике руралног развоја за Аутономну покрајину Војводину за 2024. годину („Службени лист АПВ“, број 45/2023) и Правилником о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 8/23), покрајински секретар за пољопривреду, водопривреду и шумарствo, (у даљем тексту: Покрајински секретаријат) расписује

**ОДЛУКА O ИЗМЕНИ И ДОПУНАМА КОНКУРСА**

**ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА У ЕКОНОМСКЕ АКТИВНОСТИ У ЦИЉУ ПОДИЗАЊА КОНКУРЕНТНОСТИ У СМИСЛУ ДОДАВАЊА ВРЕДНОСТИ КРОЗ ПРЕРАДУ НА ГАЗДИНСТВИМА У АП ВОЈВОДИНИ У 2024. ГОДИНИ**

У Конкурсу за доделу средстава за суфинансирање инвестиција у економске активности у циљу подизања конкурентности у смислу додавања вредности кроз прераду на газдинствима у АП Војводини у 2024. Години

мењају се тачке 4. и 5.

„ 4. **КОРИСНИЦИ**

Право на подстицаје остварују лица која су уписана у Регистар пољопривредних газдинстава и која се налазе у активном статусу, и то:

1. **предузетник** - носилац регистрованог пољопривредног газдинства
2. **правно** лице:

- привредно друштво - носилац регистрованог пољопривредног газдинства;

- земљорадничка задруга - носилац регистрованог пољопривредног газдинства

- сложена задруга - носилац регистрованог пољопривредног газдинства

3. **Манастири, цркве и верске заједнице**

1. **ВРЕМЕНСКИ ОКВИР**

Конкурс је отворен до **12.04.2024. године.**“

У тачке  **6. ПОТРЕБНА ДОКУМЕНТАЦИЈА** после тачке 32. додаје се нови наслов и тачке од 32-34.

„ ***Додатна обавезна документација за манастири, цркве и верске заједнице***

1. Решење о упису Регистар цркава и верских заједница у складу са законом којим се уређују цркве и верске заједнице,и доказ пореским идентификационим бројем;
2. потврда о броју запослених,
3. извод из финансијског извештаја из којег произилази да је правно лице разврстано у микро или мало правно лице, у складу са Законом о рачуноводству („Службени гласник РС“, број 73/2019 и 44/21- др. закон)“

**Покрајински секретар**

**Владимир Галић**